ปีที่ย่ำแย่
ศึกฟุตบอลไทยลีก 2018 ผ่านพ้นไปแล้ว 14 นัด,ปราสาทสายฟ้า บุรีรัมย์ ยูไนเต็ด ยังคงเป็นทีมนำจ่าฝูง มีอยู่ 32 คะแนน ยิงได้ 27 เสียเพียงแค่ 11 ประตู โดยมี แข้งเทพ แบงค็อก ยูไนเต็ด ที่มี 30 คะแนน ตามจี้ติดก้นมาเหลือระยะห่างเพียงแค่ 2 แต้มแล้ว,ขณะที่ กิเลนผยอง เอสซีจี เมืองทอง ยูไนเต็ด ทีมยักษ์ใหญ่อีกทีมดูเหมือนตอนนี้จะผยองไม่ออกสักเท่าไหร่ หลังจากเมื่อสัปดาห์ที่แล้วบุกไปโดนบุรีรัมย์ยำเละเทะ 4-0 หล่นมาอยู่อันดับ 9 ของตาราง มีอยู่แค่ 21 คะแนนเท่านั้น,ราโดวาน เคอร์ซิช ที่เข้ามาทำหน้าที่เฮดโค้ชให้กับเมืองทองฯเป็นนัดแรก ก็โดนรับน้องใหม่ไปอย่างเจ็บแสบที่สุด,เคอร์ซิช ยังต้องเรียนรู้อะไรอีกเยอะจากไทยลีก,ต้องบอกตามตรงว่า ผลการแข่งขันที่ออกมาสำหรับเมืองทองฯนั้น มันเป็นอะไรที่โหดร้ายพอสมควร แต่ในขณะเดียวกัน ผมกลับชื่นชมพวกเขา ในบางมุม,เมืองทองฯปล่อยตัว 4 ซุปเปอร์สตาร์คนสำคัญ ทั้ง ธีรศิลป์, กวินทร์, ชนาธิป, ธีราทร ไปอยู่ญี่ปุ่นและเบลเยียม ทั้งๆที่รู้อยู่ว่าจะเกิดอะไรขึ้น,แต่ด้วยนโยบายของ ระวิ โหลทอง ที่ต้องการให้นักเตะไปเจอในสิ่งที่ดีกว่า จึงเกิดปรากฏการณ์ดังกล่าวขึ้น,อันนี้ก็ต้องชื่นชมในมุมหนึ่งที่ต้องใช้คำว่า นักเตะเหล่านั้นเป็นหนี้ชีวิตเมืองทองฯ,แต่ในแง่ของทีมปัจจุบันแล้ว คงต้องรับสภาพกันไป การลุ้นโทรฟีต่างๆ ก็อย่างที่เห็นตอนนี้แหละครับ ลุ้นให้พวกเขาเอาตัวรอดในฤดูกาลนี้แบบไม่ต้องแปรเปลี่ยนไปเป็นทีมระดับกลางตารางจะดีกว่า,ส่วนเรื่องของแชมป์เชิ้มนั้น แฟนบอลก็ทำใจกันเอาไว้ก่อนล่วงหน้าได้เลยครับ,ขณะที่ กระต่ายแก้ว บางกอกกล๊าส เอฟซี ก็เป็นอีกทีมใหญ่ที่น่าสนใจ ฤดูกาลนี้พวกเขาป้อแป้เหลือเกิน ไม่น่าเชื่อว่าทีมเงินถุงเงินถังอย่าง บีจี จะตกไปอยู่ในโซนตกชั้นซะฉิบ,ล่าสุดตอนนี้พวกเขามีแค่ 13 คะแนน รั้งอันดับที่ 15 ของตาราง และมีแต้มห่างจาก นกใหญ่ ชัยนาท ฮอร์นบิล ทีมอันดับที่ 14 อยู่ถึง 5 แต้ม นอกจากนี้ยังมีแต้มห่างจากพัทยา ยูไนเต็ด ที่อยู่เหนือโซนสีแดงถึง 7 คะแนน,การที่จะทำแต้มแซง 2 ทีมดังกล่าวเพื่อหนีโซนตกชั้นให้ได้นั้น เหนื่อยแน่นอน,ก่อนหน้านี้ไม่กี่วัน บีจีวีซี สโมสรวอลเลย์บอลบางกอกกล๊าส ก็ประกาศยุบทีมไปแล้ว โดยผู้บริหารให้เหตุผลหลายประการ แต่คาดว่าเรื่องใหญ่คงจะเป็นปัญหาเรื่องของเงินๆทองๆ ซึ่งไม่น่าเชื่อว่าทีมอย่างบางกอกกล๊าสจะสู้เรื่องนี้ไม่ไหว,ไม่รู้ว่าปีนี้จะเป็นปีที่ตกต่ำสุดๆของบางกอกกล๊าสหรือเปล่าก็ไม่รู้.,พาวเวอร์บอมบ์
ปราสาทสายฟ้า บุรีรัมย์ ยูไนเต็ด ยังคงเป็นทีมนำจ่าฝูง มีอยู่ 32 คะแนน ยิงได้ 27 เสียเพียงแค่ 11 ประตู
ไทยลีก 2018,บางกอกกล๊าส เอฟซี,เอสซีจี เมืองทอง ยูไนเต็ด,เรียงหน้าชน,พาวเวอร์บอมบ์